
Parlamentul României

Camera Deputaţilor
Comisia pentru apărare, ordine                                        Bucureşti, 12.05.2004                                                                                  

publică şi siguranţă naţională                                           P.L.X - 291/2004
Nr.32/295/2004

RAPORT

asupra proiectului de Lege pentru modificarea art. 4 lit. a) alin. 2

din Legea nr. 80/1995 privind statutul cadrelor militare

1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege pentru modificarea art. 4 lit. a)   alin. 2 din Legea nr. 80/1995 privind statutul cadrelor militare, trimis cu adresa nr. P.L.X-291 din 10 mai 2004  şi înregistrat sub nr.32/295 din           11 mai 2004.

Consiliul Legislativ, cu nr. 705/27.04.2004, a avizat favorabil, acest proiect de lege, cu unele observaţii şi propuneri.

Proiectul de lege urmăreşte modificarea art. 4 lit. a) alin. 2 din           Legea nr. 80/1995, prin eliminarea condiţiei referitoare la exclusivitatea cetăţeniei române pentru ofiţerii, maiştrii militari şi subofiţerii în activitate. Această modificare se impune în vederea implementării noilor prevederi constituţionale potrivit cărora funcţiile şi demnităţile publice, civile sau militare, pot fi ocupate de persoane care au cetăţenia română şi domiciliul în ţară.

2. Proiectul de lege face parte din categoria legilor organice şi se adoptă în conformitate cu art. 76 alin. (1) din Constituţia României.

3. La lucrări au fost prezenţi un număr de  ... deputaţi, din totalul de 27 membri ai comisiei.

4. Proiectul de lege, potrivit art. 75 alineatele (1) şi (3)  din Constituţia României şi art. 86 din Regulamentul Camerei Deputaţilor, este de competenţa decizională a Senatului.


În urma dezbaterii, în şedinţa din 11 mai 2004, cu unanimitate de voturi pentru, comisia a hotărât să supună proiectul de Lege pentru modificarea art. 4 lit. a) alin. 2 din Legea nr. 80/1995 privind statutul cadrelor militare, Plenului Camerei Deputaţilor spre dezbatere şi adoptare, în forma prezentată de Guvern.
PREŞEDINTE,

Răzvan IONESCU

Red. consult. Roxana Rus 

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra  proiectului de Lege pentru modificarea art. 4 lit. a) alin. 2 din Legea nr. 80/1995 privind statutul cadrelor militare, trimis cu adresa nr. P.L.X-291 din 10 mai 2004  şi înregistrat sub nr.32/295 din 11 mai 2004.


În raport de obiectul şi conţinutul său, proiectul de lege face parte din categoria legilor organice.

PREŞEDINTE,

Răzvan IONESCU

